CELEX: 62010CA0578
Language: lt
Date: 2012-04-26 00:00:00
Title: Sujungtos bylos C-578/10–C-580/10: 2012 m. balandžio 26 d. Teisingumo Teismo (trečioji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš L.A.C. van Putten (C-578/10), P. Mook (C-579/10), G. Frank (C-580/10) (EB 18 ir 56 straipsniai — Variklinės transporto priemonės — Vienoje valstybėje narėje įregistruotos ir panaudos būdu gautos motorinės transporto priemonės naudojimas kitoje valstybėje narėje — Šios transporto priemonės apmokestinimas pirmojoje valstybėje narėje pirmą kartą ja pasinaudojus nacionaliniuose keliuose)

16.6.2012   
            
            
               LT
            
            
               Europos Sąjungos oficialusis leidinys
            
            
               C 174/10
            
         2012 m. balandžio 26 d. Teisingumo Teismo (trečioji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš L.A.C. van Putten (C-578/10), P. Mook (C-579/10), G. Frank (C-580/10)
   
   (Sujungtos bylos C-578/10–C-580/10) (1)
   
   (EB 18 ir 56 straipsniai - Variklinės transporto priemonės - Vienoje valstybėje narėje įregistruotos ir panaudos būdu gautos motorinės transporto priemonės naudojimas kitoje valstybėje narėje - Šios transporto priemonės apmokestinimas pirmojoje valstybėje narėje pirmą kartą ja pasinaudojus nacionaliniuose keliuose)
   2012/C 174/13
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Ieškovas: Staatssecretaris van Financiën
   
   
      Atsakovai: L. A. C. van Putten (C-578/10), P. Mook (C-579/10), G. Frank (C-580/10)
   
      Dalykas
   
   Prašymas priimti prejudicinį sprendimą — Hoge Raad der Nederlanden — EB 18 straipsnio (dabar — SESV 21 straipsnis) išaiškinimas — Nacionalinės teisės aktai, kuriuose nustatytas registracijos mokestis, mokėtinas pradėjus eksploatuoti motorinę transporto priemonę valstybinės reikšmės keliuose — Atitinkamos valstybės narės gyventojo, neilgam laikui panaudos būdu gavusio kitoje valstybėje narėje registruotą motorinę transporto priemonę iš tos kitos valstybės narės gyventojo naudoti privatiems tikslams pirmojoje valstybėje narėje, apmokestinimas
   
      Rezoliucinė dalis
   
   EB 56 straipsnis turi būti aiškinamas taip, kad juo draudžiamos valstybės narės teisės nuostatos, kuriose nustatoma pareiga jos rezidentams, panaudos būdu gavusiems kitoje valstybėje narėje įregistruotą transporto priemonę iš tos valstybės narės rezidento, pirmą kartą panaudojus šią transporto priemonę nacionaliniuose keliuose, sumokėti visą mokestį, paprastai mokėtiną įregistruojant transporto priemonę pirmoje valstybėje narėje, neatsižvelgiant į transporto priemonės naudojimo nacionaliniuose keliuose trukmę ir nesuteikiant asmeniui galimybės pasinaudoti teise į atleidimą nuo mokesčio ar teise jį susigrąžinti, kai transporto priemonė nėra skirta iš esmės nuolat naudoti pirmoje valstybėje narėje ir nėra realiai taip naudojama.
   
      (1)  OL C 72, 2011 3 5.